**מייקל דייוויד רפפורט** (באנגלית: **Michael David Rapaport**, נולד ב-20 במרץ 1970) הוא שחקן וקומיקאי יהודי-אמריקאי.

רפפורט החל את הקריירה שלו בתחילת שנות ה-90, ומאז הוא רשם למעלה מ-100 הופעות בקולנוע ובטלוויזיה. תפקידיו הקולנועיים כוללים את רומן על אמת (1993), למידה גבוהה (1995), מטרו (1997), ארץ השוטר (1997), ים כחול עמוק (1999), היום השישי (2000), ד"ר דוליטל 2 (2001), ביג Fan (2009), ועצבניות אש (2013). בטלוויזיה, הוא כיכב בסיטקום של טירוף בבית (2005–2007) והיה אורח קבוע בדרמה בוסטון פאבליק (2001–2004), העונה הרביעית של סדרת הדרמה נמלטים (2008–2009), והדרמה הקומית לא טיפוסי (2017–2021). רפפורט מילא תפקידים חוזרים בסיטקום חברים (1999) וקוראים לי ארל (2007–2008) וב-FX Western צדק פרטי (2014).

ביוגרפיה
--------

רפפורט נולד בניו יורק לג'ון ברודי, שדרנית רדיו, ולדייוויד רפפורט, מנהל תוכנית רדיו. הוא גדל באפר איסט סייד במנהטן. משפחתו במקור מפולין ורוסיה.
כנער מתבגר הוא העריץ שחקני קולנוע, ובמיוחד את רוברט דה נירו וכריסטופר ווקן. הוא סולק מהתיכון ועבר לגור בלוס אנג'לס כדי לנסות את מזלו במופעי סטנד-אפ.

בשנת 1989, כשהיה בן 19, החליט רפפורט לעבור ללוס אנג'לס כדי לנסות לעסוק בסטנדאפ. אביו החורג של רפפורט עזר לו להיכנס לתחום והוא הופיע במשך שלוש שנים.

בשנת 1992, הופיע לראשונה בקולנוע בסרט "ראש זברה", והתארח בתוכנית "מרפי בראון". ב-1993, שיחק רפפורט בסרט "רומן על אמת". בשנת 1995 שיחק בסרטו של וודי אלן, אפרודיטה הגדולה.
בשנת 1996 שיחק בסרטו של מאט ריבס "על חברים ולוויה אחת" לצד דייוויד שווימר, ובדרמה הרומנטית "בחורות יפות" בכיכובה של אומה תורמן.

בשנת 1998, שיחק בתפקיד הראשי בקומדיה "האיש העירום".
בשנת 1999, הופיע בארבעה פרקים של הסדרה חברים בתור גארי, שוטר שיוצא עם פיבי.

בשנת 2000, שיחק בסרט הסאטירי "רייטינג לנצח" בבימויו של ספייק לי ובסרטו של וודי אלן, "נוכלים בגרוש".
בשנת 2002, שיחק בקומדיית הפשע "חיילי נייר" בכיכובו של קווין הארט.

בין השנים 2005–2007 שיחק בסדרה קומית אמריקאית "טירוף בבית" בתפקיד דייב. בשנת 2006 כיכב בקומדיה "מיוחד" בתפקיד לס פרנקן, לצד ג'וש פק.

בשנת 2008 שיחק רפפורט בעונתה הרביעית של סדרת הטלוויזיה נמלטים בתור דון סלף מהמשרד לביטחון המולדת. באותה שנה שיחק בתפקיד ראשי בדרמת המתח "התנקשות בנשיא בית הספר" לצד ברוס ויליס.
בין השנים 2010–2013, דיבב את דמותו של ספורט בסדרת ההנפשה "פאונד פאפיס".

בשנת 2011, רפפורט ביים את הסרט התיעודי Beats, Rhymes & Life: The Travels of A Tribe Called Quest על קבוצת ההיפ הופ A Tribe Called Quest. הוא פעיל במספר פודקאסטים, ומנחה את פודקאסט הסטריאו I Am Rapaport.

בשנת 2012 החל לשחק בסדרת הדרמה הרפואית "רופא האספסוף" ברשת פוקס בתפקיד פול מורטי, הסדרה בוטלה לאחר עונה אחת שירדה בתחילת 2013. באותה שנה, שיחק בסרט האימה "נשיקת הארורים" בכיכובו של מיילו ונטימיליה.

בשנת 2016 שיחק בסרט "רוקי: הסיפור האמיתי", ואף שיחק במיני-סדרה של וודי אלן "משבר בשש סצנות" בפריים וידאו.
בשנת 2017 שיחק את טדי סנו בסדרת הטלוויזיה הקומית "מפורסם כמו לבן" של רשת שואוטיים. הסדרה בוטלה לאחר עונה אחת.
עוד ב-2017 החל לשחק את דאג גרנדר, אביו של סאם בסדרת הקומית "לא טיפוסי", של רשת נטפליקס. הסדרה שודרה לאורך 4 עונות עד 2021.

בין השנים 2019–2023, הוא דיבב את דמותו של מייק ווגמן בסדרה "משפחת סימפסון".
בשנת 2022, שיחק בעונה השנייה של הסדרה "רק רוצחים בבניין".
  
בשנת 2023, הוא השתתף בעונה העשירית של הזמר במסכה כאשר היה מחופש למלפפון חמוץ.

בדצמבר 2023 השתתף במערכון של ארץ נהדרת  המבקר את השימוע שנערך בבית הנבחרים האמריקאי על ידי אליס סטפניק כלפי מנהלות האקדמיות הרווארד - קלודין גיי, פנסילבניה - אליזבת מגיל ו־MIT - סאלי קורנבלות' שבו סירבו במפורש לגנות קריאות לרצח עם כנגד יהודים. בהמשך הביקור נפגש גם עם משפחות של חטופים.

באחת מפרסומות סופרבול 2024, השתתף רפפורט בפרסומת ששודרה למען שחרור החטופים שנחטפו במתקפת הפתע על ישראל ב-2023. הוא קרא לשחרר את 136 החטופים שנמצאים ברשות חמאס מיידית.

בפברואר 2024 הופיע שוב במערכון בארץ נהדרת כמנחה טקס האוסקר הנושא נאום סרקסטי ומתריס על אנשי התעשיה בהולוווד השותקים לנוכח המצאותם של ישראלים חטופים בעזה.

### חיים אישיים

במאי 1997 נעצר רפפורט על הטרדת חברתו לשעבר, השחקנית לילי טיילור. הוא הודה באשמה וקיבל צו הרחקה ממנה והיה מחויב ללכת לטיפול. בשנת 2000, התחתן עם המפיקה ניקול ביטי, איתה הביא לעולם שני בנים, אך השניים התגרשו ב-2007 וב-2016 הוא נישא שוב לשחקנית קיבי דאן.

### דעותיו

באוקטובר 2023, רפפורט, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ארצות הברית ג'ו ביידן. הם קראו לשחרור החטופים המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. ב-12 בדצמבר הגיע רפפורט לישראל כהזדהות ותמיכה בישראל, ונפגש עם משפחות החטופים ב"כיכר החטופים" בתל אביב, לצד העלת סרטונים ברשתות החברתיות, וראיונות טלוויזיה בארץ ובחו"ל בכדי לעורר את הנושא בשחרורם, ובתמיכתו בהמשך פעילות צה"ל ברצועת עזה, במהלך ביקורו בישראל ביקר בקיבוץ בארי. בהמשך לקח חלק במערכונים של תוכנית הסאטירה "ארץ נהדרת", המביעים ביקורת על אטימותן של אוניברסיטאות באמריקה ושל כלל המפורסמים בהוליווד בטקס האוסקר הידוע אשר שותקים בנוגע למצב בישראל.

קישורים חיצוניים
----------------

ויקישיתוף מדיה וקבצים בנושא **מייקל רפפורט** בוויקישיתוף
* אתר האינטרנט הרשמי של מייקל רפפורט
* מייקל רפפורט, ברשת החברתית אקס (טוויטר)

* מייקל רפפורט, במסד הנתונים הקולנועיים IMDb (באנגלית)

* מייקל רפפורט, באתר "אידיבי", מאגר הידע העברי לקולנוע ישראלי ועולמי

* מייקל רפפורט, באתר AllMovie (באנגלית)

* מייקל רפפורט, באתר Rotten Tomatoes (באנגלית)

* מייקל רפפורט, באתר Metacritic (באנגלית)

* מייקל רפפורט, במסד הנתונים הקולנועיים KinoPoisk (ברוסית)

* מייקל רפפורט, באתר MusicBrainz (באנגלית)
* ענבל חננאל, הכוכב ההוליוודי שנלחם בחירוף נפש עבור ישראל: מי אתה מייקל רפפורט?, באתר ynet, 6 בנובמבר 2023
* למה ישראל הפסידה במלחמה על דעת הקהל בעולם? ריאיון עם מייקל רפפורט, סרטון בערוץ "כאן 11", באתר יוטיוב (אורך: 09:53), 6 באפריל 2024

הערות שוליים
------------

1. ↑  Gleiberman, Owen (21 באפריל 1995). "Kiss of Death". *Entertainment Weekly*. `{{cite journal}}`:  (עזרה)
2. ↑  Colbert, Stephen (18 באוגוסט 2017). "Michael Rapaport Says Jared Kushner Is A Joke" (Video). *The Late Show with Stephen Colbert*. ארכיון מ-2021-12-13. `{{cite news}}`:  (עזרה)
3. ↑  תכינו את הפופקורן: כוכב "חברים" הגיע לישראל וישתתף ב"ארץ נהדרת", באתר ישראל היום, ‏12.12.2023
4. ↑  השחקן מייקל רפפורט הגיע לישראל לביקור תמיכה והזדהות, באתר Mako, ‏12.12.2023
5. ↑  מירב קריסטל, הפרסומות המרגשות, באתר ynet, 12 בפברואר 2024
6. ↑  מולי שגב, מייקל רפפורט בסופרבול 👑, באתר *twitter.com*, ‏8 בפברואר 2024
7. ↑  וולקאם בק: מייקל רפפורט חוזר ל"ארץ נהדרת", באתר Mako, ‏28.02.24
8. ↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007330133805171
* BIBSYS: 2044524
* BNE: XX1294820
* BnF: cb14027830z (data)
* GND: 142068055
* ISNI: 0000 0001 1681 6133
* LCCN: no95037076
* MusicBrainz: 169fd97c-7186-4043-ba56-9b748f2befaa
* NKC: xx0080200
* NLP: a0000001641198
* NTA: 175239487
* VIAF: 85829119
* WorldCat: lccn-no95037076

 |